open-index/open-wikipedia-markdown huggingface dataset:
2019 துடுப்பாட்ட உலகக்கிண்ண புள்ளிவிவரம்

2019 துடுப்பாட்ட உலகக்கிண்ணத்தின் குறிப்பிடத்தக்க புள்ளிவிவரங்கள் இங்கு தொகுக்கப்பட்டுள்ளன. (முழுமையான பட்டியலன்று)

***அண்மைய இற்றை : குழு நிலைப் போட்டிகள் முடிவடைந்த நிலை***

### அணிகளின் செயற்றிறன்

#### துடுப்பாடல்

### வீரர்களின் செயற்றிறன்
#### துடுப்பாடல்

##### சதங்கள்

* வீரர் எவரும் சதம் அடிக்காத அணிகள் : ஆப்கானித்தான்
* அதிக சதங்கள் அடித்த அணி :

#### பந்துவீச்சு

#### களத்தடுப்பு

#### ஆட்ட நாயகன் விருது பெற்றவர்கள்

*குறிப்பு: மழையின் காரணமாக 11ஆவது, 15ஆவது, 16ஆவது, 18ஆவது ஆட்டங்கள் இரத்து செய்யப்பட்டன.*

* ஆட்ட நாயகன் விருதைப் பெறாத அணிகள்: ஆப்கானித்தான்
* ஆட்ட நாயகன் விருதை அதிக முறை பெற்ற அணிகள்: ஆத்திரேலியா (7)
* சகலத்துறை திறனுக்காக தரப்பட்ட விருதுகளின் எண்ணிக்கை: 5
* துடுப்பாடலுக்காக தரப்பட்ட விருதுகளின் எண்ணிக்கை: 22
* பந்துவீசலுக்காக தரப்பட்ட விருதுகளின் எண்ணிக்கை: 8

## உலகக்கிண்ணம் தொடர்பான புதிய சாதனைகள்

## ஒருநாள் துடுப்பாட்ட வரலாற்றில் புதிய சாதனைகள்

## வெளியிணைப்புகள்
* புள்ளிவிவரத் தொகுப்பு

## மேற்கோள்கள்

பகுப்பு:2019 துடுப்பாட்ட உலகக்கிண்ணம்
மந்தல் பௌத்த பாறைச் சிற்பங்கள்

**மந்தல் பௌத்த பாறைச் சிற்பங்கள்** (**Manthal Buddha Rock** (), இந்தியாவின் காஷ்மீருக்கு  வடக்கில்  உள்ள  ஜில்ஜித்-பால்திஸ்தான் மலைப்பகுதியில் உள்ள, ஸ்கர்டு நகரத்திற்கு அருகில் உள்ள  மந்தல் கிராமத்தில், இசுலாம் சமயத்தின் வருகைக்கு முன்னர், கிபி ஒன்பதாம் நூற்றாண்டில், கருங்கல் பாறைகளில் செதுக்கப்பட்ட கௌதம புத்தர் மற்றும் பௌத்த சமய நினைவுச் சின்னங்களின் தொகுதி ஆகும்.  

## இதனையும் காண்க
* பௌத்த தொல்லியற்களங்கள்

## மேற்கோள்கள்


பகுப்பு:பௌத்த சிற்பங்கள்
பகுப்பு:வடக்கு நிலங்கள்
புனித சந்தியாகப்பர் தேவாலயம்

**புனித சந்தியாகப்பர் தேவாலயம்** என்பது தமிழ்நாட்டின், இராமநாதபுரம் மாவட்டம், சாயல்குடியில் இருந்து ஆறு கிலோமீட்டர் தொலைவில் உள்ள மூக்கையூரில் உள்ள பழமையான ஒரு கிறித்துவ ஆலயமாகும். இந்த ஆலயமானது சிவகங்கை மறைமாவட்டத்துக்கு உட்பட்டது.

## வரலாறு
தூத்துக்குடி மாவட்டம் மணப்பாடு முதல் வேம்பார் வரை வாழ்ந்து வந்த பரதவ மக்கள் கீழக்கரைவரை மீன்பிடித்தல், முத்துக் குளித்தல் ஆகிய பணிகளில் ஈடுபட்டுவந்தனர். இப்பகுதியில் இவர்களுக்கும் மூர் இன முசுலீம்களுக்கும் தொழில் பேட்டி இருந்துவந்த நிலையில் இது மோதலாக உருவெடுத்தது. இதனால் பரதவ மக்கள் கோவாவில் இருந்த போர்ச்சுகீசியர்களிடம் ஆயுத உதவியைக் கேட்டனர். அதற்கு அவர்கள் தாங்கள் நேரடியாக உதவ இயலாது என்றும், வேண்டுமானால்  கிறித்தவர்களாக மாறினால் உதவத் தயார் என்றனர். இதையடுத்து 1529 ஆம் ஆண்டு 40,000 பரதவர்கள்  கிறித்தவர்களாக மாறியதாக கூறப்படுகிறது. இந்த மக்களில் ஒரு பகுதியினர் மூக்கையூரில் வாழ்ந்து வந்த நிலையில், இந்த மக்களுக்காக 1715இல் புனித சந்தியாகப்பர் தேவாலயம் கட்டப்பட்டது.

## தேவாலயம்
இந்த தேவாலயமானது முதலில் ஒரு ஓட்டுக் கட்டிடத்தில் செயல்பட்டுவந்தது. பின்னர் 1715 இல் போர்த்துகிசிய, உரோமானியக் கட்டிடக் கலையில் புதியதாக கட்டப்பட்டது. பழமையான இந்ந தேவாலயமானது வலு குன்றியுள்ளதாக கருதப்பட்டுள்ளதால் பாதுகாப்புக் கருதி பயன்பாடு இன்றி உள்ளது.
## மேற்கோள்கள்

## வெளி இணைப்புகள்
யூடியூபில் புனித சந்தியாகப்பர் தேவாலய வரலாறு
பகுப்பு:இராமநாதபுரம் மாவட்டத்திலுள்ள கிறித்தவக் கோயில்கள்
நிரஞ்சன் ஜோதி

**நிரஞ்சன் ஜோதி** (**Niranjan Jyoti**) (பிறப்பு:1967), ஹரி கதா காலட்சேபம் செய்பவரான இவர் பொதுவாக **சாத்வி நிரஞ்சன் ஜோதி** என அறியப்படுகிறார். பாரதிய ஜனதா கட்சியை சேர்ந்த இவர் 2014 மற்றும் 2019களில்,  பதினாறாவது மக்களவை மற்றும் பதினேழாவது மக்களவைக்கு உத்தரப் பிரதேசத்தின்  பதேப்பூர் மக்களவைத் தொகுதியிலிருந்து தேர்ந்தெடுக்கப்பட்டார். 
   
இவர் நரேந்திர மோதியின் முதல் அமைச்சரவையில், உணவு பதப்படுத்தும் தொழில் துறையில் இணை அமைச்சராக பதவி வகித்தவர். பின்னர் மீண்டும் மே, 2019-இல் நரேந்திர மோதியின் இரண்டாம் அமைச்சரவையில் ஊரக வளர்ச்சித் துறை இணை அமைச்சராக நியமிக்கப்பட்டார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:1967 பிறப்புகள்
பகுப்பு:17வது மக்களவை உறுப்பினர்கள்
வடிநில நீர் வழிமாற்றம்

**வடிநில நீர் வழிமாற்றம்** () என்பது செயற்கையாக வடிநில நீரை வழிமாற்றும் திட்டமாகும். இதனை **நதிநீர் இணைப்பு** என்றும் வழங்கப்படுகிறது. இந்த நீரியல் திட்டத்தால் உபரி நீர் கொண்ட நதியிலிருந்து நீர்ப் பற்றாக்குறை உள்ள வடிநிலங்களில் நீரை வழிமாற்றி, வேளாண்மை, குடிநீர், மின்சாரத் தயாரிப்பு போன்ற மானுடத் தேவைக்குப் பயன்படுத்தப்படுகிறது. இரண்டு அல்லது மேற்பட்ட நீர்நிலைகளைப் புதிய செயற்கையான கால்வாய்கள் மூலம் இணைத்துப் பயன்படுத்தப்படுகிறது. ஆதிகாலம் தொட்டே இத்தகைய நீர் வழிமாற்றல்கள் இருந்தாலும், ஆத்திரேலியா, இந்தியா, அமெரிக்க ஐக்கிய நாடு, கனடா, மெக்சிகோ, ஸ்பெயின் மற்றும் சீனம் போன்ற நாடுகளில் பத்தொன்பதாம் நூற்றாண்டில் வடிநில நீர் வழிமாற்றம் நவீன வளர்ச்சியடைந்தது. பெருநகரங்களான டென்வர் மற்றும் லாஸ் ஏஞ்சலஸ் நீர் வழிமாற்றத்தாலேயே இயங்குகின்றன. மேலும் இந்தியாவின் பசுமைப் புரட்சி, கனடாவின் நீர் ஆற்றல் உற்பத்தியெல்லாம் நீர் வழிமாற்றத்தால் சாத்தியமானது.

## இந்தியாவில்
* கேரளாவின் முல்லைப் பெரியாறு நதியிலிருந்து தமிழ்நாடு வைகைக்குக் குழாய்கள் மூலம் சுமார் 40.75 நொடிக்கு கனமீட்டர் அளவு வழிமாற்றப்படுகிறது. 1895 இல் போடப்பட்ட திட்டத்தால் சுமார் 81,000 எக்டர் நிலங்கள் பாசன வசதி பெற்றன. காமராஜர் ஆட்சி காலத்தில் முல்லைப் பெரியாறு பிரதான கால்வாய் திட்டமும் நிறைவேற்றப்பட்டது.
* ஆந்திராவின் கர்னூல் கடப்பா கால்வாய் மூலம் கிருஷ்ணா ஆற்றிலிருந்து பெண்ணாற்றிற்கு 84.9 நொடிக்கு கனமீட்டர் நீர் பாசனத்திற்கு மற்றப்படுகிறது.
* தெலுங்கு கங்கைத் திட்டம் மூலம் கிருஷ்ணா ஆற்றிலிருந்து வரும் நீர் தமிழகத்தின் சென்னைப் பெருநகரின் குடிநீர்த் தேவைக்காகப் பயன்படுத்தப்படுகிறது.
* ராவி ஆறு, பியாஸ் ஆறு மற்றும் சத்லஜ் ஆறு முதலியவற்றை இணைத்து இந்திரா காந்தி கால்வாய் 1960களில் கட்டப்பட்டது. இதன்மூலம் மின்சாரம், பாசனம் போன்றவற்றிற்கு நீர் பயன்படுகிறது.
* தேசிய நதிநீர் இணைப்புத் திட்டம் மற்றும் தமிழக நதிநீர் இணைப்புத் திட்டம் போன்றவை செயல்படுத்தப்படுகின்றன.

## நன்மைகள்
* நதிகளை இணைப்பதன் மூலம் உபரியான நீரை பாசனத்திற்குப் பயன்படுத்தி வேளாண் விளைபொருட்களை உற்பத்தி செய்யமுடியும். குடிநீர் தேவைகளையும் செய்து கொள்ளமுடியும்.
* கனமழைக் காலங்களில் ஏற்படும் வெள்ளப் பெருக்கைக் கட்டுப்படுத்தி வறட்சியில் உள்ள பகுதிகளுக்குத் திருப்பி பேரிழப்பைக் குறைக்கமுடியும்.
* புதிய கால்வாய்கள் மூலம் வாய்ப்புள்ள இடங்களில் நீர் மின் ஆற்றல் உற்பத்தி செய்து கொள்ள முடியும்
* சாலைப் போக்குவரத்தைவிட செலவு குறைவான, அதிக பயனுள்ள நீர்வழிச் சாலைகளாகப் பயன்படும்.

## இடர்கள்
* காலங்காலமாக ஓடிக்கொண்டிருந்த ஆற்றுநீரின் ஒருபகுதியை வழிமாற்றுவதால் சுற்றுச்சூழல்சார்ந்த பிரச்சினைகள் உருவாகலாம்.
* கடலில் கலக்கும் நன்னீர் குறைவதால் நீர்சார் சூழல் மண்டலம் சீர்கெட்டு, கடல்வாழ் உயிரினங்களின் வாழ்வாதாரம் பாதிக்கப்படலாம்.
* புதிய கால்வாய்கள் அமைக்க வனப்பகுதிகளில் அதிக அளவில் நிலங்களைப் பயன்படுத்துவதால் காடழிப்பு ஏற்படலாம்.
* புதிய அணைகள் அல்லது தடுப்பணைகள் உருவாகும் போது மக்களின் வாழிடங்கள் நீரில் மூழ்கும் நிலை ஏற்படலாம் மற்றும் அவர்களின் மறுகுடி பெயர்வும் இடர்களாக அமையலாம்.

## மேற்கோள்கள்

பகுப்பு:பொறியியல்
பகுப்பு:ஆறுகள்
கணக்கம்பட்டி

**கணக்கம்பட்டி** (KANAKKAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
படப்பள்ளி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 373  வீடுகள் உள்ளன. கிராமத்தின் மொத்த மக்கள் தொகையானது 1,531 ஆகும். இதில் ஆண்கள் எண்ணிக்கை  801, பெண்களின் எண்ணிக்கை 730 என உள்ளது.

கணக்கம்பட்டி கிராமத்தில் அதிகமாக யாதவ சமூகத்தைச் சேர்ந்த மக்கள் வசிக்கின்றார்கள். இந்தக் கிராமத்தில் மா, வாழை, நெல் சாகுபடி மற்றும் இதர பயிர் வகைகள் சாகுபடி செய்யப்படுகிறது. ராகி, சாமை, பச்சைப்பயிறு, உளுந்து, நரிப்பயிறு, கொள்ளு, தட்டைப்பயிறு, அவரை, துவரை போன்ற தானிய வகைகளும் பயிரிடப்படுகின்றது.

படப்பள்ளி பஞ்சாயத்துக்கு உட்பட்ட இந்தக் கிராமத்தில் ஒரு உயர்நிலைப் பள்ளியும், ஒரு தொடக்கப் பள்ளியும் அமைந்துள்ளது. கணக்கம்பட்டி கிராமம் கோவில்கள் சூழப்பட்ட ஒரு கிராமம் ஆகும். வடகிழக்கே குட்டை மாரியம்மனும், தென்கிழக்கு முனியப்பனும், வடக்கே வேடியப்பனும், மேற்கே செல்லியம்மனும் மற்றும் அக்குமாரியம்மனும்,தென்மேற்கு விநாயகப் பெருமானும், தெற்கு மாரியம்மனும், ஊரின் மையப்பகுதியில் பஜனை கோயில் என்றழைக்கப்படுகின்ற ஸ்ரீகிருஷ்ண பெருமாள் கோயலும் அமைந்துள்ளது.

இந்தக் கிராமத்தில் கோவில்கள், பள்ளிகள், நியாயவிலை கடை, பகுதி நேரம் நடமாடும் மருத்துவமனை, அங்கன்வாடி பள்ளி போன்ற அனைத்து அத்தியாவசிய வசதிகள் கொண்ட தன்னிறைவு பெற்ற கிராமம் ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கானம்பட்டி

**கானம்பட்டி** (KANAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
மரம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 235 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  644  வீடுகள் உள்ளன. கிராமத்தின் மொத்த மக்கள் தொகையானது 787 ஆகும். இதில் ஆண்கள் எண்ணிக்கை  411, பெண்களின் எண்ணிக்கை 376 என உள்ளது. மக்களின் கல்வியறிவு விகிதமானது   64.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பால்யகால ஸ்மரணகள்

**பால்யகால ஸ்மரணகள்** (, "பால்யகால நினைவுகள்") என்பது மலையாள எழுத்தாளர் மாதவிக்குட்டி என்ற கமலா தாஸ் எழுதிய சுயவரலாற்றுப் புத்தகமாகும். புன்னயூர்க்குளம் நாலப்பாட்டிலும், கொல்கத்தாவில் லாண்ட் டவுன் ரோட்டிலும் மாதவிக்குட்டி தனது குழந்தைக் கால அனுபவங்களை இப்புத்தகத்தில் பகிர்கிறார். மேலும் அங்கே தான் கண்ட மனிதர்களையும் அனுபவங்களையும் எல்லாம் தனது இளைமைக்கால நினைவுகளாக எழுதியுள்ளார். குழந்தைக் கதாப்பாத்திரத்தின் மூலம் தனது பெண்ணியப் பார்வையை எடுத்து வைக்கிறார். 1987 இல் வெளிவந்த இந்நூல் மாதவிக்குட்டியின் முக்கிய மூன்று நாவலுகளுள் ஒன்றாகும். மேலும் இதிலுள்ள மாதவிக்குட்டியின் கதாபாத்திரங்கள் ஓவியங்களாக வரையப்பட்டு, கோழிக்கோடு கண்காட்சியிலும் பார்வைக்கு வைக்கப்பட்டன.

## மேற்கோள்கள்

பகுப்பு:மலையாள நூல்கள்
பகுப்பு:1987 நூல்கள்
எம். எஸ். முகம்மது இத்ரீஸ்

**எம். எஸ். முகம்மது இத்ரீஸ்** (6 திசம்பர் 1926- மே 2019) என்பவர் மலேசியத் தமிழரும் நுகர்வோர் உரிமை, சுற்றுச்சூழல், இயற்கை வேளாண்மை குறித்த விழிப்புணர்வு பணிகளில் ஊடுபட்டு வந்தவரும், பினாங்கு பயனீட்டாளர் சங்கத்தின் தலைவராக இருந்தவரும் ஆவார்.
## பிறப்பு
இவர் தமிழ்நாட்டின், இராமநாதபுரம் மாவட்டம், தினைக்குளம் என்ற சிற்றூரில் 1926 திசம்பர் 6 அன்று பிறந்தார். தன் துவக்கக் கல்வியை முடித்தபிறகு தன் தந்தையுடன் வணிகத்தின் பொருட்டு மலேசியாவுக்கு குடிபெயர்ந்தார். 
## பணிகள்
மலேசியாவின் பினாங்கு நகரமன்ற உறுப்பினராக தேர்ந்தெடுக்கப்பட்டு பணியாற்றிய இவர், 
மலேசியாவில் தன்னார்வ இயக்கங்கள், செயல்பாட்டு இயக்கங்கள் போன்றவற்றை தோற்றுவித்து செயல்பட்டார். நுகர்வோர் நலனைப் பாதுகாக்க *பினாங்கு பயனீட்டாளர் சங்கம்* என்ற அமைப்பை மலேசியாவில் நிறுவினார். இந்த அமைப்பின் வழியாக பல விழிப்புணர்வு நூல்கள் வெளிவர காரணமாக இருந்தார். மேலும் *பினாங்கு பயனீட்டாளர் குரல்* என்ற இதழையும் நடத்தினார்.  தமிழ், ஆங்கிலம், மலாய் போன்ற மொழிகளில் பல நூல்களை வெளியிட்டார். இயற்கை வேளாண் அறிஞர் கோ. நம்மாழ்வாரை, மலேசியாவுக்கு வரவழைத்து, தமிழ், சீன, மலேசிய விவசாயிகளுக்கு இயற்கை விவசாய நுட்பங்களைக் கற்றுக்கொடுக்க வைத்தார்.  
## மறைவு
2019 மே மாதம் தன் 93வது வயதில் இவர் இறந்தார். இவரது பெயரை ஒரு பூங்காவுக்கு மலேசிய அரசு சூட்டமுடிவு செய்துள்ளது.
## மேற்கோள்கள்

பகுப்பு:மலேசியத் தமிழர்
பகுப்பு:மலேசிய முசுலிம்கள்
பகுப்பு:1926 பிறப்புகள்
பகுப்பு:2019 இறப்புகள்
பகுப்பு:இராமநாதபுரம் மாவட்ட மக்கள்
கங்கனூர்

**கங்கனூர்** (KANGANUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
சாமல்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  72  வீடுகள் உள்ளன. கிராமத்தின் மொத்த மக்கள் தொகையானது 265 ஆகும். இதில் ஆண்கள் எண்ணிக்கை  136, பெண்களின் எண்ணிக்கை 129 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கணிச்சி

**கணிச்சி** (Kanichi   ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது மத்தூரில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  161  வீடுகள் உள்ளன. கிராமத்தின் மொத்த மக்கள் தொகையானது 573 ஆகும். இதில் ஆண்கள் எண்ணிக்கை  272, பெண்களின் எண்ணிக்கை 301 என உள்ளது. மக்களின் கல்வியறிவு விகிதமானது  56.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆய்வக எலிகளுக்கான நினைவுச்சின்னம்

**ஆய்வக எலிகளுக்கான நினைவுச்சின்னம்** (*Monument to the laboratory mouse*) என்பது உருசிய நாட்டின் சைபீரியாவில் அமைக்கப்பட்டுள்ள ஒரு சிலை. இது நோவசிபீர்சுக் எனும் இடத்தில் உள்ள உயிரணுவியல் மற்றும் மரபியல் மையத்தில் உள்ள பூங்காவில் அமைந்துள்ளது. உருசிய அறிவியல் கழகம் தனது 120 ஆவது ஆண்டுவிழாவான ஜூலை 1, 2013-ம் நாளன்று இச்சிலையை நிறுவியது.

மனித குல மேம்பாட்டிற்கு உதவும் அறிவியல் ஆராய்ச்சியில் உயிர்க்கொடை அளிக்கும் எலிகளுக்காக இந்த நினைவுச் சின்னம் அமைக்கப்பட்டுள்ளது.

## இவற்றையும் பார்க்க
* உலக ஆய்வக விலங்குகள் நாள்
* உலக விலங்கினவாத ஒழிப்பு நாள்
* விலங்குரிமை

## மேற்கோள் தரவுகள்

## வெளியிணைப்பு
https://boingboing.net/2014/01/17/a-monument-to-laboratory-rats.html

பகுப்பு:Coordinates on Wikidata
பகுப்பு:விலங்குரிமை
பகுப்பு:சிலைகள்
பகுப்பு:உருசியப் பண்பாடு
கரும்புச்சக்கைத் துகள் அழற்சி

**கரும்புச்சக்கைத் துகள் அழற்சி ** (Bagassosis)  என்பது நுரையீரல் அழற்சி நோய்களில் ஒன்றாகும். இந்நோய் இந்தியாவில் முதன்முதலாக 1955 ஆம் ஆண்டு ஆவணப்படுத்தப் பட்டுள்ளது. சாறு பிழிந்தெடுக்கப்பட்ட கரும்புச்சக்கை, பேகேஸ் (Bagasse) என்றழைக்கப் படுகிறது.  இந்தச் சக்கையானது, காகிதம், அட்டை போன்றவை செய்யப் பயன்படுகிறது. இச்சக்கையில் இருந்து வெளிவரும் நுண் துகள்கள். கொண்ட தூசுகளை, மூச்சின் வழியே உள்ளிழுப்பதாலும், தூய்மை  செய்யா கரும்புப் பாகு கழிவாலும், 'பேகெசோசிஸ்' எனும் '’’கரும்புத்துகள் மூச்சு அழற்சி நோய்’’’ உண்டாகிறது. இந்நோய் அதிதீவிரமாகவோ (Acute), நாள்பட்டதாவோ (Chronic) இருக்கலாம். கரும்பாலைகளும், அதன் சார்பு ஆலைகளும் அமைந்துள்ள தமிழ்நாட்டுத் தொழிலாளர்க்கும் இந்நோய் நேர்கிறது.

## நோய்  அறிகுறிகள்
அதிதீவிர நிலையில், இக்கரும்புச்சக்கையைக் கையாளப்படும் தொழிற்சாலையிலுள்ள தொழிலாளர்க்குத் திடீரென்று மூச்சு இடர், மற்றும் சளியுடன் இரத்தம் கலந்த இருமலும் தோன்றும்; காய்ச்சலும் காணப்படும்; நாடித்துடிப்பு, மூச்சு விகிதமும் அதிகரித்து நுரையீரல் அழற்சி போன்ற அறிகுறிகள் தோன்றும். மார்பு எக்ஸ்கதிர் படத்தில் இங்குமங்குமாக நுரையீரல் அழற்சி நிழல்கள் காணப்படும்.

## மருத்துவம்
இந்தத் தொழிற்சாலைச் சுற்றுச் சூழலிலிருந்து நோயாளி அகற்றப்பட்டால், மருத்துவம் எதுவும் இல்லாமலேயே குணமடைவார். மீண்டும் அதே வேலைக்குச் சென்றால், மறுபடியும் மேற்கூறிய அறிகுறிகள் தோன்றும். சிலருக்கு இந்நோயின் அறிகுறிகள் படிப்படியாக உருவாகி, நோய் நாள்பட்ட நிலையை அடைகிறது.

## நோய்த்  தடுப்புமுறைகள்
இந்நோய் நீக்குதலில் தடுப்பு முறைகளே அடிப்படையானது. கரும்புச் சக்கையைத் தொழிலாளர்கள் கைகளைக் கொண்டு அகற்றுவதற்குப் பதிலாக இயந்திரங்களைக் கையாண்டால் நோய் பெருமளவு தடுக்கப்படும். மேற்கூறிய தொழில் வழி நோய்களுக்கெனச் சிறப்பு மருத்துவம் எதுவும் இல்லை; நோய்த் தடுப்பே சிறந்ததாகும். 

அஸ்பெஸ்டாஸ் மற்றும், பெரில்லியம் (Beryllium), சிலிக்கா , நிலக்கரி, பொதுப்படையான தூசுகள், பஞ்சு, சணல், ஐசோசையனேட்டுகள் (Isocya nates). மரத்தூள், மாவுகள், வைக்கோலில் உள்ள காளான், ரேடான் (Radon) மற்றும் கலப்பட நுகர்பொருள்கள் போன்ற பல பொருள்கள் தொழில்வழி நோய்களை உண்டாக்கி நுரையீரல்களைப் பாதிக்கின்றன.

## சான்றுகள்

பகுப்பு:சுவாச நோய்கள்
கஞ்சனூர், காணை ஒன்றியம்

::(ஊத்தங்கரை ஒன்றியத்திலுள்ள கஞ்சனூருக்கு மற்றொரு பக்கம் உள்ளது).

**கஞ்சனூர்** (KANJANUR) என்பது இந்தியாவின்,  தமிழ்நாட்டின், விழுப்புரம் மாவட்டம், காணை ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
இந்த ஊரானது காணையில் இருந்து 8 கிலோமீட்டர் தொலைவிலும், மாவட்டத்தின் தலைநகரான விழுப்புரத்தில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  539  வீடுகள் உள்ளன. கிராமத்தின் மொத்த மக்கள் தொகையானது 2195  ஆகும். இதில் ஆண்கள் எண்ணிக்கை  1082, பெண்களின் எண்ணிக்கை 1113 என உள்ளது. மக்களின் கல்வியறிவு விகிதமானது   62.6%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:விழுப்புரம் மாவட்டத்திலுள்ள கிராமங்கள்
கரும்புச் சக்கை

[வலது|thumb|250x250px| சீனாவில் [ஆய்னான்|ஆய்னானில் கரும்புச் சக்கை ]]
**கரும்புச் சக்கை**  (*Bagasse*) என்பது கரும்பிலிருந்து  சாறு பிழிந்தபிறகு மீதமுள்ள சக்கையாகும்.  இந்த சக்கையானது வெப்பம்,  மின்சாரம் போன்றவற்றை உற்பத்தி செய்ய உயிர் எரிபொருளாகவும், காகிதக் கூழ்,  கட்டுமான பொருட்களைத் தயாரிக்க மூலப் பொருளாகவும் பயன்படுகிறது.   

## உற்பத்தி, சேமிப்பு மற்றும் கலவை
[thumb|  [மதீராவின், கலேடாவில் உள்ள சர்க்கரை ஆலையில் வெளிவரும் கரும்புச் சக்கை ]]
சர்க்கரை ஆலையில் 10 டன் கரும்பை பிழியும்போது கிட்டத்தட்ட மூன்று டன் ஈரக் கரும்புச் சக்கை மிச்சமாகிறது. இது ஒவ்வொரு நாட்டிலும் கரும்பு உற்பத்தியின் தன்மைக்கு ஏற்றவாறு சற்று மாறுபடுகிறது. 

அதிக ஈரப்பதம் கொண்ட கரும்புச் சக்கையை, பொதுவாக 40-50 சதவிகிதம் ஈரப்பதமுள்ள சக்கையை, எரிபொருளாகப் பயன்படுத்துவது தீங்கு விளைவிக்கக்கூடியது ஆகும்.

உலர்ந்த சுத்தமான கரும்புச் சக்கையில் காணப்படும் பொதுவான இரசாயன பொருட்களின் அளவு: 

* செல்லுலோஸ் 45-55 சதவிகிதம் 
* ஹெமிசெல்லாஸ் 20-25 சதவிகிதம் 
* லிக்னைன் 18-24 சதவிகிதம் 
* சாம்பல் 1-4 சதவீதம் 
* மெழுகு <1 சதவீதம்   

## பயன்கள்
thumb| பிளாஸ்பெர்பீன் , குயின்ஸ்லாந்தில் உள்ள ஒரு சர்க்கரை ஆலைக்கு வெளியே நீல நிற நெகிழிப் பைகளால், மூடப்பட்டிருக்கும் கருப்புச் சக்கை
புதுப்பிக்கத்தக்க மின் உற்பத்திக்கு உயிரி எரிபொருளாக கரும்புச் சக்கையைப் பயன்படுத்த பல ஆராய்ச்சி முயற்சிகள் மேற்கொள்ளப்பட்டுவருகின்றன. 

### எரிபொருளாக
சர்க்கரை ஆலைகளில் ஒரு முக்கிய எரிபொருளாக கரும்புச் சக்கை பயன்படுத்தப்படுகிறது. சரியான அளவு கரும்புச் சக்கைகளை எரிக்கும் போது, ஒரு சாதாரண சர்க்கரை ஆலையின் அனைத்து தேவைகளுக்கும் போதுமான வெப்ப ஆற்றலை உற்பத்தி செய்ய இயலும். ஆலைக்குத் தேவையான ஆற்றலுக்குப் போக மீதமாகும் எரிபொருளைப் பயன்படுத்துவதன் மூலமாக கிடைக்கும் மின் ஆற்றலை மின் வலைப்பின்னல் வழியாக விற்று பொருளீட்ட இயலும். 

### காகிதக் கூழ், காகிதம், பலகை, உணவு
இந்தியா, சீனா, கொலம்பியா, ஈரான், தாய்லாந்து, அர்ஜென்டினா போன்ற  வெப்ப மண்டல மற்றும் துணை வெப்பமண்டல நாடுகளில் கரும்புச் சக்கையானது காகிதக்கூழ், காகிதம், பலகை போன்றவற்றைத் உற்பத்தி செய்ய  மரக்கட்டைகளுக்கு பதிலாக  பயன்படுத்தப்படுகிறது. இது பொதுவாக அச்சிட, எழுதப் பயன்படும் காகிதங்களைத் தயாரிக்க ஏற்றது என்றாலும், பொதுவாக இதை அட்டைப் பெட்டி, செய்தித்தாள் போன்றவற்றைத் தயாரிக்கவே பெரும்பாலும் பயன்படுத்தப்படுகிறது. கரும்புச் சக்கைத் துகளானது ஒட்டுப் பலகைகளை தயாரிக்க மரத்துக்கு பதிலாக ஒரு நல்ல மாற்றுப் பொருளாக கருதப்படுகிறது. இந்தப் பலகைகளானது அறைத் தடுப்புகள் தளபாடங்கள் போன்றவற்றை உருவாக்க பரவலாக பயன்படுகிறது. 

## உடல்நல பாதிப்பு
கரும்புச் சக்கையை கையாலும் இடங்களில் பணிபுரிபவர்களின் சுவாசத்தில் கரும்புச் சக்கைத் துகள்கள் செல்வதால் கரும்புச்சக்கைத் துகள் அழற்சி உண்டாகி நுரையீரலை பாதிக்கிறது.  

## குறிப்புகள்

பகுப்பு:சர்க்கரை
பகுப்பு:எரிபொருட்கள்
பகுப்பு:கரும்பு
கஞ்சனூர், ஊத்தங்கரை வட்டம்

::காணை ஒன்றியத்திலுள்ள கஞ்சனூருக்கு மற்றொரு பக்கம் உள்ளது.

**கஞ்சனூர்** (KANJANUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  339  வீடுகள் உள்ளன. கிராமத்தின் மொத்த மக்கள் தொகையானது 1,358 ஆகும். இதில் ஆண்கள் எண்ணிக்கை 713, பெண்களின் எண்ணிக்கை 645 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பிரக்யா சிங் தாக்குர்

**பிரக்கியா சிங் தாக்குர்**  (**Pragya Singh Thakur**)  (பிறப்பு: 2 பிப்ரவரி 1970)), இவர் **சாத்வி பிரக்கியா** என்றும் அறியப்படும், மத்தியப் பிரதேச மாநில பாரதிய ஜனதா கட்சி அரசியல்வாதியும், பஜ்ரங் தள் இயக்கத்தின் செயல்பாட்டாளரும் ஆவார்.இவர் 2006 மாலேகான் குண்டுவெடிப்புகள் வழக்குகளில் முக்கிய குற்றவாளியாக கருதப்படுகிறார். இவர் 2019 இந்திய நாடாளுமன்ற மக்களவைத் தேர்தலில், போபால் மக்களவைத் தொகுதியில் போட்டியியட்ட இவர், முன்னாள மத்தியப் பிரதேச முதல்வரும், இந்திய தேசிய காங்கிரசு வேட்பாளுருமான திக்விஜய் சிங்கை 3,64,822 வாக்கு வித்தியாசத்தில் வென்றார். ராஜ்நாத் சிங் தலைமையிலான 21 உறுப்பினர்களை கொண்ட பாதுகாப்புத்துறைக்கான நாடாளுமன்ற ஆலோசனைக் குழுவில் பிரக்யா சிங்தாக்கூர்  நவம்பர் 21, 2019 அன்று சேர்கப்பட்டடார் .
## மலேகான் குண்டு வெடிப்பு வழக்கில் தீர்ப்பு
2006 மாலேகான் குண்டுவெடிப்புகள் வழக்கில் குற்றம் சாட்டப்பட்ட முன்னாள் நாடாளுமன்ற உறுப்பினர் சாத்வி பிரக்யா சிங் தாக்குர் உட்பட 7 பேரையும் தேசியப் புலனாய்வு நீதிமன்றம் 30 சூலை 2025 அன்று குற்றம் நிருபணம் ஆகவில்லை எனக்கூறி விடுவித்தது.

## மேற்கோள்கள்

பகுப்பு:1970 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:17வது மக்களவை உறுப்பினர்கள்
*
திருக்கருக்காவூர்

**திருக்கருக்காவூர்** தமிழ்நாட்டின் தஞ்சாவூர் மாவட்டத்தில் அமைந்துள்ள பாபநாசம் தாலுக்காவின் அம்மாபேட்டை ஊராட்சி ஒன்றியத்தில் உள்ள ஒரு கிராமம் ஆகும்.
## அமைவிடம்
தஞ்சாவூர் மாவட்டத் தலைநகரான தஞ்சாவூரில் இருந்து கிழக்கே 19 கிலோ மீட்டர் தூரத்திலும்,  ஊராட்சி ஒன்றியமான அம்மாபேட்டையில் இருந்து 7 கிலோ மீட்டர் தொலைவிலும் திருக்கருக்காவூர் அமைந்துள்ளது.

## மக்கள்தொகை
2011-ஆம் ஆண்டு மக்கள் தொகை கணக்கெடுப்பின்படி இந்தக் கிராமம் 474 வீடுகளும், 1872  மக்கள்தொகையும் கொண்டுள்ளது. இதில் 932 ஆண்களும் 940 பெண்களும் அடங்குவர். இந்த ஊரின் கல்வியறிவு விகிதம் 71.8 % ஆகும். இங்கு பட்டியல் இனத்தவர்கள் 36.86% ஆக உள்ளது, இந்த பட்டியல் இனத்தவர்கள் மக்கள் தொகை 690 ஆகும். திருக்கருக்காவூரின் பாலின விகிதம் 1009 ஆக உள்ளது.

## முக்கிய தலங்கள்
திருக்கருக்காவூரில் புகழ்பெற்ற கர்ப்பரட்சகாம்பிகை கோவில் உள்ளது. ஊர்த்தவ மகரிஷியின் சாபத்தால் நித்துவரின் மனைவி வேதிகைக்கு ஏற்பட்ட கருச்சிதைவை இறைவன் மருத்துவம் பார்த்து அவள் கருவைக் காப்பாற்றிய தலம் இது. திருக்களாவூர் என மக்களால் பொதுவாக அழைக்கப்பெறும் இந்த தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. தேவாரப்பாடல் பெற்ற சோழநாட்டு காவிரி தென்கரைத் திருத்தலங்களில் திருக்கருக்காவூரும் ஒன்று.

## போக்குவரத்து
திருக்கருக்காவூருக்கு அருகாமையில் உள்ள தொடர்வண்டி நிலையமான பாபநாசம் தொடர்வண்டி நிலையம், இவ்வூரில் இருந்து 7 கிலோ மீட்டர் தொலைவில் உள்ளது.

## இவற்றையும் காண்க
* அம்மாபேட்டை ஊராட்சி ஒன்றியம்
## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
சந்தோஷ் குமார் கங்க்வார்

**சந்தோஷ் குமார் கங்க்வார்** (*Santosh Kumar Gangwar*, பிறப்பு: 01 நவம்பர் 1948) ஓர் இந்திய அரசியல்வாதியும், நாடாளுமன்ற உறுப்பினரும், முன்னாள் தொழிலாளர் மற்றும் வேலைவாய்ப்புத் துறை அமைச்சரும் ஆவார்.

## இளமைக் காலம்
இவர் 01 நவம்பர், 1948 ஆம் ஆண்டு பரேலியில் பிறந்தார். இவர் தோல் நிறமி இழத்தலால் பாதிக்கப்பட்டவர். இவர் உத்திரப் பிரதேசத்தில் உள்ள ஆக்ரா பல்கலைக்கழகம் மற்றும் ரோகில்கந்து பல்கலைக்கழகத்தில் பட்டப்படிப்புகளை முடித்தார். இவருக்கு சௌபாக்கியா என்னும் மனைவியும், ஆபூர்வ் கங்க்வார் மற்றும் சுருதி கங்க்வார் என்னும் இரண்டு குழந்தைகள் உள்ளனர்.

இவர் அரசியலில் சேரும் முன்னர், பரேலி நகரில் உள்ள நகர்ப்புற கூட்டுறவு வங்கியில் வேலைப்பார்த்தார். பின்னர் 1996 ஆம் ஆண்டு தொடக்கத்தில் அதன் தலைவராகப் பதவி வகித்தார்.

## அரசியல் வாழ்க்கை
இவர் உத்தரப் பிரதேச மாநில பா.ஜ.க குழுவில் உறுப்பினராகப் பணியாற்றினார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார்.

இவர் 1989 ஆம் ஆண்டு பரேலி தொகுதியில் இருந்து 9வது மக்களவைக்கு முதல் முறையாகத் தேர்ந்தெடுக்கப்பட்டார். இவர் 1989 ஆம் ஆண்டு முதல் 2009 ஆம் ஆண்டு வரையிலும், பின்னர் 2014 ஆம் ஆண்டு முதல் தற்போது வரையிலும் பரேலி தொகுதியிலிருந்து, பாரதிய ஜனதா கட்சி சார்பில் போட்டியிட்டு, நாடாளுமன்ற உறுப்பினராகத் தேர்ந்தெடுக்கப்பட்டார்.

இவர் இந்தியாவின் அமைச்சரவையில் பதவிகளை வகித்துள்ளார். இவர் 13வது மக்களவையில் பெட்ரோலியம் மற்றும் இயற்கை எரிவாயு அமைச்சராக கூடுதல் பொறுப்பு வகித்தார். இதற்கு முன்னர், 1999 ஆம் ஆண்டு அக்டோபர் மற்றும் நவம்பர் மாதங்களில் அறிவியல் மற்றும் தொழில்நுட்ப அமைச்சராக கூடுதல் பொறுப்பு வகித்தார்.

இவர் 16வது மக்களவை உறுப்பினராக இருந்த போது மே 26, 2014 ஆம் ஆண்டு முதல் சூலை 05, 2016 வரை அவர் ஜவுளித்துறை அமைச்சராகப் பணியாற்றினார். அதன் பின்னர் நிதியமைச்சராக பதவியேற்றார்.

1989 ஆம் ஆண்டில் தேசிய அரசியலில் நுழைந்த இவர், 9வது மக்களவைத் தேர்தலில் பரேலி தொகுதியில் தேர்ந்தெடுக்கப்பட்டார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார். பின்னர் அவர் அதே தொகுதியில் 2009 வரை ஆறுமுறை நாடாளுமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டு நடைபெற்ற 15வது மக்களவை தேர்தலில், குறுகிய வாக்கு வித்தியாசத்தில் தோல்வியடைந்தார்.

பின்னர் 2019 ஆம் ஆண்டு நடந்த மக்களவைத் தேர்தலில் வெற்றிபெற்று, தொழிலாளர் மற்றும் வேலைவாய்ப்புத் துறை அமைச்சராகப் பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச நபர்கள்
பகுப்பு:இந்திய அமைச்சர்கள்
நம்பிநெடுஞ்செழியன்

**நம்பிநெடுஞ்செழியன்** ஓரு புலவர். குட்டுவன் என்ற பெயர் கொண்டு இவரைக் குட்ட நாட்டு அரசரான சேரர் மரபினர் எனக் கருதுவர். உ. வே. சாமிநாதையர் மற்றும் பி.நா.வும் (குறுந்தொகை, நற்றிணை பாடினோர் வரலாறுகள் - நூல்) **நம்பி** என்ற சொல் ஆடவரிற் சிறந்தானைக் குறிக்கும். அவ்வகையில் நம்பிநெடுஞ்செழியன் என்றவாறு, இவரும் நம்பிகுட்டுவனார் எனப் பெயர் பெற்றிருக்கலாம் என்பர்.

குறுந்தொகையில் இரண்டும் (109 243) நற்றிணையில் மூன்றும் (145, 236, 345) ஆக ஐந்து பாடல்கள் இவருடையன.
 பெரும்பாலும் நெய்தல் திணையைச் சிறப்பித்துப் பாடிய இவர், ஒரு பாடலில் (நற். 236) குறிஞ்சித் திணையையும் பாடியுள்ளார்.  தலைவன் அளவளாவி உடனிருக்கும் போதும் தலைவியின் நெற்றி பிறர் கண்டு அலர் கூறுமாறு வேறுபட்ட தன்மையைத் தோழி, அவன் சிறைபுறத்தே நிற்கையில், தலைவிக்குக் கூறுவாள் போல் அவனை வரைவு கடாவுவதையும் பிரிவிடை ஆற்றியிருக்குமாறு தோழி வற்புறுத்தும் நிலையில் தலைவி, ‘சேர்ப்பனை இனி, யான் நினையேன்’ என் கண்கள் துயில்வனாக என்று நெஞ்சழிந்து கூறுவதையும் இவர் குறுந்தொகைப் பாடல்களில் அமைத்துள்ளார்.

## மேற்கோள்கள்


பகுப்பு:சேர அரசர்கள்
 பகுப்பு:சங்கப் புலவர்கள்
ராவ் இந்தர்ஜித் சிங்

**ராவ் இந்தர்ஜித் சிங்** (*Rao Inderjit Singh*, பிறப்பு: 11 பிப்ரவரி 1950) ஓர் இந்திய அரசியல்வாதியும், தற்போதைய நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் இந்தியாவின் சுற்றுச்சூழல் அமைச்சராகவும், வெளியுறவுத் துறை அமைச்சராகவும், பாதுகாப்புத் துறை அமைச்சராகவும் பணியாற்றியுள்ளார். 2009 ஆம் ஆண்டு முதல் நாடாளுமன்ற தகவல் தொழில்நுட்பக் குழுவின் தலைவராக இருந்து வருகிறார். இவர் 30 மே 2019 முதல் திட்டமிடுதல் மற்றும் புள்ளியியல் மற்றும் திட்ட அமலாக்க அமைச்சகத்தின் தனி பொறுப்புடன் கூடிய இணை அமைச்சராக உள்ளார்.

## இளமைக் காலம்
இவர் அரியானா மாநிலத்தின் முன்னாள் முதல்வரான ராவ் பைரேந்திர சிங்கின் மகனாவார். இவர் தில்லி பல்கலைக்கழகத்தில் சட்டப்படிப்பில் பட்டம் பெற்றார். இவர் இந்தியாவின் முதல் சுதந்திரப் போராட்ட வீரரான ராஜா ராவ் துலா ராம் என்பவரின் சந்ததியினர் ஆவார்.

## அரசியல் வாழ்க்கை

### அரியானா சட்டமன்றம்
இவர் 1977 ஆம் ஆண்டு முதல் நான்குமுறை அரியானா சட்டமன்றத்திலிருந்து, சட்டமன்ற உறுப்பினராகத் தேர்ந்தெடுக்கப்பட்டார். 1982 முதல் 1987 வரை அவர் உணவு மற்றும் நுகர்பொருள் விநியோகத்திற்கான மாநில அமைச்சராக இருந்தார். பின்னர் 1998-1999, 2000-2004 மற்றும் 2004-2009 ஆகிய ஆண்டுகளில் நாடாளுமன்ற உறுப்பினராக இருந்தார். 1991 முதல் 1996 வரை சுற்றுச்சூழல், வனத்துறை, மருத்துவ மற்றும் தொழில்நுட்ப கல்வி அமைச்சராகவும், 2004 முதல் 2006 வரை வெளியுறவுத் துறை அமைச்சராகவும் மற்றும் 2006 முதல் 2009 வரை பாதுகாப்புத் துறை அமைச்சராகவும் பணியாற்றினார்.

### வெற்றிபெற்ற தேர்தல்கள்
* 1998: 12வது மக்களவைத் தேர்தல் (மகேந்திரகிராம் தொகுதி) 
* 2004: 14வது மக்களவைத் தேர்தல் (மகேந்திரகிராம் தொகுதி) 
* 2009: 15வது மக்களவைத் தேர்தல் (குருகிராம் தொகுதி)
* 2014: 16வது மக்களவைத் தேர்தல்
* 2019: 17வது மக்களவைத் தேர்தல் (குருகிராம் தொகுதி)

### இணை அமைச்சர்
இவர் மே 2019 ஆம் ஆண்டு முதல் புள்ளியியல் மற்றும் திட்ட அமலாக்கத் துறை இணை அமைச்சராகப் (தனி பொறுப்பு) பதவி வகிக்கின்றார்.

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:அரியானா நபர்கள்
பகுப்பு:அரியானா அரசியல்வாதிகள்
பகுப்பு:இந்திய அமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
இறப்பு எண்ணிக்கை அடிப்படையில் இயற்கை பேரழிவுகளின் பட்டியல்

**இயற்கைப் பேரழிவு** என்பது இயற்கையாக நிகழும் இடையூறுகளால்  சுற்றுச்சூழலுக்கு ஏற்படும் பாதிப்புகளைக் குறிப்பதாகும். (எடுத்துக் காட்டாக, வெள்ளப் பெருக்கு, எரிமலை வெடிப்பு, நில நடுக்கம், மண்சரிவு போன்றவை), இந்தப் பேரழிவால் மிகையான அளவில் பொருட்சேதம், உயிர்ச்சேதம், ஏற்படுவதுடன் சுற்றுச்சூழலும் விவரிக்க இயலாத அளவிற்கு சேதமடைகிறது.

## அதிக உயிரிழப்புகளை ஏற்படுத்திய பத்து இயற்கை பேரழிவுகள்

## 1900 ஆம் ஆண்டுக்கு பின் அதிக உயிரிழப்புகளை ஏற்படுத்திய பத்து இயற்கை பேரழிவுகள்

## அதிக உயிர் இழப்பு ஏற்படுத்திய இயற்கை பேரழிவுகளின் பட்டியல் வகை ரீதியாக

### அதிக உயிரிழப்புகளை ஏற்படுத்திய நிலநடுக்கங்கள்

### அதிக உயிரிழப்புகளை ஏற்படுத்திய  பஞ்சங்கள்

### அதிக உயிரிழப்புகளை ஏற்படுத்திய வானியல்சார் பொருட்கள்

### லிம்னிக் வெடிப்புகள்
*குறிப்பு: இது போன்ற நிகழ்வு இருமுறை மட்டுமே நடைபெற்றுள்ளது.* 

### அதிக உயிரிழப்புகளை ஏற்படுத்திய காட்டு தீ / புதர் தீ

### அதிக உயிரிழப்புகளை ஏற்படுத்திய பனிச்சரிவுகள் / நிலச்சரிவுகள்

## குறிப்புகள்

## வெளி இணைப்புகள்

* NOAA தேசிய புவியியியல் தரவு மையத்திலிருந்து இயற்கை தீங்கு தரவுகள் தரவு 
* *[[நியூஸ்வீக்]]* "நேச்சர் அட்டாக்ஸ்" 
* 1900 முதல் உலகின் மோசமான இயற்கை பேரழிவுகள் 
* பூகம்ப அபாயங்கள் திட்டம் - யு.ஜி.ஜி.எஸ் 
* EM-DAT: சர்வதேச பேரழிவு தரவுத்தளமானது , பேரழிவுகள் பற்றிய நோய் ஆராய்ச்சி மையத்தின் ஆராய்ச்சி மையத்தால் நிர்வகிக்கப்படுகிறது 
* அவசர மேலாண்மை ஆஸ்திரேலியாவில் இருந்து பேரழிவுகள் தரவுத்தள அறிக்கை

பகுப்பு:இயற்கைப் பேரழிவுகளின் பட்டியல்கள்
1876-79 வட சீனப்பஞ்சம்

thumb|பஞ்சத்தில் பாதிக்கப்பட்டவர்கள் தங்கள் குழந்தைகளை விற்கும் காட்சி ''சீனப் பஞ்சம்'' (1878)
**1876-79** ஆம் ஆண்டின் **வட சீனப் பஞ்சம்** சீனாவில் சிங் வம்சத்தின் ஆட்சியின் போது நடந்தது. இந்த வறட்சி 1875 ஆம் ஆண்டில் வட சீனாவில் தொடங்கியது, அடுத்தடுத்த ஆண்டுகளில் பயிர்கள் வளர்ச்சியின்றி இருந்ததால் மிகப்பெரிய பஞ்சமாக வெடித்தது. சான்ஸி, ஜிலி, ஹெய்நான், சாங்டோங் மற்றும் ஜியாங்சு மாவட்டத்தின் வடக்குப் பகுதிகள் இப்பஞ்சத்தில் பாதிக்கப்பட்ட இடங்கள். பஞ்சத்தால் பாதிக்கப்பட்ட ஐந்து மாகாணங்களில் மொத்த மக்கள்தொகையான 108 மில்லியன் மக்களில் 9-13 மில்லியன் மக்கள் இறந்தனர்.

இப்பஞ்சத்தை ஏற்படுத்திய கடும் வறட்சி என்சோ எனப்படும் எல் நினோ-தென் அலைவின் தாக்கத்தால் ஏற்படுத்தப்பட்டது.

## பஞ்சம் மற்றும் நிவாரண முயற்சிகள்
பிரித்தானிய மதப் போதகரான டிமோதி ரிச்சர்ட் முதன்முதலில் 1876 கோடைகாலத்தில் சாங்டோங்கில் வறட்சி காரணமாக ஏற்பட்டுள்ள பஞ்சத்திற்கு சர்வதேச கவனத்தை ஈர்த்தார். ஷாங்காயில் உள்ள வெளிநாட்டு சமூகத்தினரிடம் பாதிக்கப்பட்டவர்களுக்கு உதவ அவர் பணம் வசூலித்தார். மார்ச் 1877 இல், சாண்டோங் பஞ்சம் நிவாரண குழுவானது இராஜதந்திரிகள், வணிகர்கள், மற்றும் புராட்டஸ்டன்ட் மற்றும் ரோமன் கத்தோலிக்க மதப் போதகர்களின் பங்கேற்புடன் நிறுவப்பட்டது. 

அண்டை மாகாணமான சான்சி மாகாணத்தில் வறட்சி நிலைமைகள் சான்டோங்கை விட மோசமடைந்துள்ளன என்பது ரிச்சார்டுக்கு தெரியவந்தது. 1878 ஆம் ஆண்டின் முற்பகுதியில் ரிச்சர்ட் சான்சிக்கு பயணித்தார். அவரது "பஞ்சம் நாட்குறிப்பு" சூழ்நிலைகளை விவரிக்கிறது. "மக்கள் தங்கள் மனைவிகளையும், மகள்களையும் விற்றனர், வேர்கள், அழுகிய உடல்கள், இலைகள் ஆகியவற்றை சாப்பிடுகின்றனர் என விவரிக்கிறார்.

பஞ்சத்தில் மிகுந்த பாதிப்பிற்கு உள்ளான மாகாணம் சான்சி. சான்சியின் மொத்த மக்கட்தொகையான 15 மில்லியன் மக்களில் 5.5 மில்லியன் மக்கள் இறந்ததாக மதிப்பிடப்பட்டுள்ளது. தொலைதூரத்தில் இருக்கும் மாவட்டங்கள் மற்றும் அணுக முடியாத கிராமப்புற மாவட்டங்களில் பெரும்பாலானவை பாதிக்கப்பட்டன.

பஞ்சத்தை எதிர்த்துப் போராட நன்கொடை வேண்டி ஒரு சர்வதேச வலைப்பின்னல் அமைக்கப்பட்டது. இந்த வலைப்பின்னல்களுக்கு பெரும்பாலான நிதி இங்கிலாந்து மற்றும் அந்நிய நாடுகளுடன் வைத்திருந்த வணிகத்தின் மூலம் திரட்டப்பட்டது.  இந்த முயற்சியால் 204,000 வெள்ளி டால்சு (நாணயங்கள்) திரட்டப்பட்டன. இது 2012 ஆம் ஆண்டில் $7–10 மில்லியனுக்கு சமமானதாகும். ரோமன் கத்தோலிக்கர்கள் குறைந்தது 125,000 டால்சுவை (சுமார் $5 மில்லியன்) திரட்டினர்.

## மழை
1879 ஆம் ஆண்டு ஜூன் மாதம் பஞ்சம் இருந்த பகுதிகளில் கடுமையான மழை பெய்ததால், பயிர் அறுவடை செய்யப்பட்டு பஞ்சம் முடிவுக்கு கொண்டுவரப்பட்டது.

## குறிப்புகள்

## மேலும் படிக்க

* டேவிஸ், மைக் (2003). லேட் விக்டோரியன் ஹோலோகாஸ்ட்ஸ் : எல் நினோ ஃபெமைன்சு அண்ட் தி மேக்கிங் ஆப் தி தேர்ட்டு வேர்ல்ட் . லண்டன்: வெர்சோ. ஐஎஸ்பிஎன்    978-1859843826  . 
* 光绪 年年 (1876-1879) 华北 的 大 ஹான்-வை ஹோ (何汉威).

பகுப்பு:பஞ்சங்கள்
பகுப்பு:சீனாவில் இயற்கை அழிவுகள்‎
சரசவியா விருதுகள்

***சரசவியா விருதுகள்*** சின்கள மொழி திரையில் செயல்படுவோர்க்கு வழங்கப்படும் விருதுகளாகும். இது சரசவியா வார இதழ், லேக் ஹவுஸ் எனப்படும் சிலோன் பத்திரிக்கை நிறுவனம் ஆகியவை இணைந்து வருடாவருடம் வழங்குகின்றன.  இந்த விருதுகள் முதன்முதலில் 1964 ஆம் ஆண்டில் வழங்கப்பட தொடங்கியது.

## தற்போதைய விருதுகள்
2004 ஆம் ஆண்டில், மொத்தம் 12 முக்கிய விருதுகளுடன் மொத்தம் 33 விருதுகள் வழங்கப்படும். இருப்பினும், இது ஆண்டுதோறும் மாறுபடுகிறது. இங்கு வழங்கப்பயும் விருதுகளின் பட்டியல் கீழ்வருமாறு:

### முக்கிய விருதுகள்

* சிறந்த படம் 
* சிறந்த இயக்குநர் 
* சிறந்த நடிகர் 
* சிறந்த நடிகை 
* சிறந்த துணை நடிகர் 
* சிறந்த துணை நடிகை 
* சிறந்த வளரும் நடிகர் 
* சிறந்த வளரும் நடிகை 
* சிறந்த இசை 
* சிறந்த ஆண் பாடகர் 
* சிறந்த பெண் பாடகர் 
* சிறந்த பாடலாசிரியர்

### மக்களின் வாக்கு அடிப்படையிலான விருதுகள்

* சிறந்த பிரபல நடிகர் 
* சிறந்த பிரபல நடிகை 
* சிறந்த பிரபலமான திரைப்படம்

### தொழில்நுட்ப விருதுகள்

* சிறந்த தயாரிப்பு வடிவமைப்பு 
* சிறந்த ஒளிப்பதிவு 
* சிறந்த படத்தொகுப்பு 
* சிறந்த திரைக்கதை 
* சிறந்த ஒலி 
* சிறந்த ஒப்பனை

### வாழ்நாள் விருதுகள்

* ராணா திசாரா விருதுகள்

### சிறப்பு விருதுகள்

* ரணபால போதிநாகொட நினைவு இலக்கிய விருதுகள் 
* சிறப்பு ஜூரி விருதுகள் 
* பிற சிறப்பு விருதுகள் 
* லெஸ்டர் ஜேம்ஸ் பீயரிஸ் விருதுகள்

### திறமை விருதுகள்

* மெரிட் விருதுகள்

## குறிப்புகள்

பகுப்பு:இலங்கைத் திரைப்படத்துறை
பகுப்பு:இலங்கை விருதுகள்
சீன மக்கள் குடியரசின் உச்ச மக்கள் நீதிமன்றம்

**சீன உச்சநீதிமன்றம்** (சீனம்: 最高人民法院; ) சீனா தலைநகர் பெய்ஜிங் இல் இயங்கி வரும் நாட்டின் மிக உயர்ந்த நீதிமன்றம் ஆகும். இது  சீன அரசியலமைப்புச் சட்டம் படி இயங்கி வருகின்றது. 1949 அக்டோபர் 22 முதல் செயல்படுகிறது.

## அமைப்பு
சீன உச்ச நீதிமன்றம் பிரித்தானிய பொது சட்ட மரபுகள் மற்றும் போர்த்துகீசியம் சிவில் சட்ட மரபுகளின் அடிப்படையில் முறையான நீதி முறைமைகள் அடிப்படையாகக் கொண்டு தீர்ப்புகள் வழங்கப்படுகின்றன. தற்போது தலைமை நீதிபயாக ஜூ கியாங்  பதவி வகிக்கிறார். சீன ஆட்சிக்கு உட்பட்ட, ஆனால் தன்னாட்சி உடைய ஹொங்கொங், மக்காவு ஆகியவை இதற்கு கட்டுப்பட்டவை அல்ல. இதுவே அதி உயிர் நீதிமன்றமாக இருந்தாலும், இதன் முடிவுகள் தேசிய மக்கள் பேராயம் மாற்றியமைக்கப்படக் கூடியவை. மேலும், பல அரசியல் வழக்குகளில் சீனப் பொதுவுடமைக் கட்சியின் தலையீடு உள்ளது.

## சான்றுகள்


## மேற்கோள்கள்
* சீன உச்சநீதிமன்றம் இணையதளம் 
* சீன உச்சநீதிமன்றம் அமைவிடம்

பகுப்பு:உச்ச நீதிமன்றங்கள்
பகுப்பு:சீனாவில் சட்டம்
தராவெரா சிகரம்

**தராவெரா சிகரம்** நியூசிலாந்து நாட்டின் வடக்கு தீவில் உள்ள ஓர் எரிமலை ஆகும். இது இந்நாட்டில் நடந்த மிகப்பெரிய எரிமலை வெடிப்புக்கு காரணமான சிகரம் ஆகும். 1886ல் இந்த சிகரத்தில் நடந்த எரிமலை வெடிப்பில் சிக்கி 120 மக்கள் கொல்லப்பட்டனர். 

தராவெரா எரிமலையின் முக்கிய டோம்கள் ரூவாஹியா டோம் (1111 மீட்டர்), தராவெரா டோம் மற்றும் வாஹாங்கா டோம் ஆகியவையாகும். இச்சிகரத்திற்கு அருகே பல ஏரிகள் உள்ளன. தராவெரா நதி இம்மலையின் வட-கிழக்கு திசையில் ஓடுகிறது. 

## சிர்கா 1315 எரிமலை வெடிப்பு
தராவெரா சிகரத்தில் 1315 ஆம் ஆண்டு எரிமலை வெடிப்பு ஏற்பட்டது. இந்த நிகழ்விலிருந்து எறியப்பட்ட சாம்பல் உலகெங்கிலும் உள்ள வெப்பநிலையை பாதித்தது. இதுவே ஐரோப்பாவில் நடந்த 1315-17 ன் பெரும் பஞ்சத்திற்கு காரணம் எனவும் கூறப்படுகிறது.   
## 1886 எரிமலை வெடிப்பு
இந்த எரிமலை வெடிப்பு தான் நியூசிலாந்து நாட்டின் மிகப்பெரிய எரிமலை வெடிப்பு மற்றும் அதிக மக்களைக் கொன்ற வெடிப்பு ஆகும். இந்த வெடிப்பில் 120 மக்கள் கொல்லப்பட்டனர்.

## குறிப்புகள்

## வெளி இணைப்புகள்

* Tarawera மற்றும் Okataina க்கான உலகளாவிய எரிமலை திட்டம் பக்கம் 
* டெ வாய்ரோ புதைக்கப்பட்ட கிராமம் - தொல்பொருள் தளம் 
* ஒக்டைனா எரிமலை மையம் / Mt Tarawera Volcano - GNS அறிவியல் 
* தாராவரா (ஒகத்தியா)  - நேச்சுரல் ஹிஸ்டரி தேசிய அருங்காட்சியகம் 
பகுப்பு:Coordinates on Wikidata
பகுப்பு:நியூசிலாந்து
ஜிதேந்திர சிங்

**ஜிதேந்திர சிங்** (*jitendra singh*, பிறப்பு: 06 நவம்பர் 1956) பாரதிய ஜனதா கட்சி அரசியல்வாதியும், நாடாளுமன்ற உறுப்பினரும் ஆவார். இவர் தற்போது வடகிழக்கு பிரதேச மேம்பாடு (தனி பொறுப்பு), பிரதமர் அலுவலகம், பணியாளர், பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை ஆகிய துறைகளுக்கு]] இணை அமைச்சராகப் பதவி வகிக்கின்றார். இவர் பாரதிய ஜனதா கட்சியைச் சேர்ந்தவர்.

## அரசியல் வாழ்க்கை
இவர் 2014 மற்றும் 2019 ஆம் ஆண்டுகளில் நடந்த மக்களவைத் தேர்தலில், சம்மு காசுமீரில் உள்ள உதம்பூர் தொகுதியிலிருந்து, பாஜக சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். பின்னர் 2019 ஆம் ஆண்டு இவருக்கு வடகிழக்கு பிரதேச மேம்பாடு (தனி பொறுப்பு), பிரதமர் அலுவலகம், பணியாளர் துறை, பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை ஆகிய துறைகளுக்கு அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:ஜம்மு காஷ்மீர் மக்கள்
அனகோண்டா (திரைப்படம்)

அனகோண்டா என்பது 1997ல் வெளிவந்த  அமெரிக்க திகில் சாகச நடவடிக்கை திரைப்படமாகும். லூயிஸ் லோசா இயக்கிய இப்படத்தில் ஜெனிபர் லோபஸ், ஐஸ் கியூப், ஜான் வொயிட், எரிக் ஸ்டோல்ட்ஸ், ஜொனாதன் ஹைட் மற்றும் ஓவன் வில்சன் ஆகியோர் நடித்துள்ளனர்.

இந்தத் திரைப்படம் கலவையான விமர்சனங்களைப் பெற்றது, ஆனால் வசூல் ரீதியாக வெற்றி பெற்றது. இப்படத்தின் வெற்றியின் காரணமாக இப்படத்திற்கு தொடர்ச்சி படங்களும் வெளியிடப்பட்டன.

## வரவேற்பு
**அனகோண்டா** திரைப்படம் பொதுவாக எதிர்மறையான விமர்சனங்களையே பெற்றது. சில விமர்சகர்கள் திரைப்படத்தின் கிராப்பிக்ஸ், காட்சியமைப்பு மற்றும் நகைச்சுவைகளை புகழ்ந்தனர், ஆனால் பலர் "மறக்க கூடிய" கதாப்பாத்திரங்கள், தவறுகள் மற்றும் மோசமான தொடக்கத்தை விமர்சித்தனர்.

அழுகிய தக்காளிகள், 50 பேரின் மதிப்பீட்டை அடிப்படையாகக் கொண்டு 40% ஒரு "அழுகிய" மதிப்பீட்டைக் கொண்டுள்ளது. மெட்டாகிரிடிக் , இந்த திரைப்படத்திற்கு 100 இல் 37 மதிப்பென் மட்டுமே வழங்கியுள்ளது.

### விருதுகள் மற்றும் பரிந்துரைகள்

### வசூல்
இந்த படம் முதல் வார இறுதியில் $ 16.6 மில்லியனுடன்  முதல் இடத்தை பிடித்தது, மேலும் அடுத்த வாரமும் தொடர்ந்து முதலிடத்தை தக்கவைத்திருந்தது. மொத்தத்தில், *அனகோண்டா* உலகளவில் $ 136.8 மில்லியன் வசூல் செய்திருந்தது. இது அதன் பட்ஜெட் ஆன $ 45 மில்லியனை விட மூன்று மடங்கு அதிகமான வசூலை ஈட்டியது.

## குறிப்புகள்

## வெளி இணைப்புகள்

*     
*    
* 

பகுப்பு:கொலம்பியா பிக்சர்ஸ் திரைப்படங்கள்
பகுப்பு:எசுப்பானிய மொழித் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1997 திரைப்படங்கள்
மோசமான இயக்குநருக்கான தங்க ராஸ்பெரி விருது

**மோசமான இயக்குனருக்கான** **தங்க ராஸ்பெரி விருது** வருடாந்திர தங்க ராஸ்பெரி விருதுகளில் ஒரு விருதாகும். விழாவின் முந்தைய ஆண்டின் மிக மோசமான இயக்குநருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு. 

## அதிக முறை இவ்விருதை பெற்றவர்கள்
**2 வெற்றிகள்** 

* மைக்கேல் பே 
* ஜான் டெரக் 
* எம். நைட் சியாமலன் 

## அதிக முறை இவ்விருதுக்கு பரிந்துரைக்கப்பட்டவர்கள்

**6 முறை**
*மைக்கேல் பே

**5 முறை**
*பிரையன் டி பால்மா
*ரென்னி ஹார்லின்
  
**4 முறை**
*டென்னிஸ் டுகன்
*எம். நைட் சியாமளன்
   
**3 முறை**
*ஜான். ஜி.அவில்ட்சன்
*யூவ் போல்
*ஜான் டிரேக்
*ஜேம்ஸ் ஃபொலே
*ஜான் லென்டிஸ்
*ஹால் நீதம்
*டைலர் பெர்ரி

**2 முறை**
*ஸ்டிவன் பிரில்
*மைக்கேல் சிமினோ
*பாப் கிளார்க்
*பில் கான்டன்
*கெவின் காஸ்ட்னர்
*ஜான் டி பான்ட்
*பிளேக் எட்வார்ட்சு
*ரோலந்து எமர்ரிச்
*ஜேசன் ஃபிரைட்பெர்க்
*ரோலந்து ஜோப்
*ஜார்ஜ் லூகாஸ்
*பிரின்ஸ்
*ஆரோன் செல்ஸ்டர்
*சில்வெஸ்டர் ஸ்டாலோன்
*ஆலிவர் ஸ்டோன்
*லானா வாச்சோவ்ஸ்கி
*லில்லி வாச்சோவ்ஸ்கி
*கினென் ஐவொரி வாயன்சு

## குறிப்புகள்

பகுப்பு:தங்க ராஸ்பெரி விருது
மோசமான நடிகருக்கான தங்க ராஸ்பெரி விருது

**மோசமான நடிகருக்கான தங்க ராஸ்பெரி விருது** வருடாந்திர தங்க ராஸ்பெரி விருதுகளில் ஒரு விருதாகும். விழாவின் முந்தைய ஆண்டின் மிக மோசமான நடிகருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.

## அதிக முறை இவ்விருதை பெற்றவர்கள்
[வலது|thumb|212x212px| [சில்வெஸ்டர் ஸ்டாலோன்|சில்வஸ்டர் ஸ்டலோன் மிக அதிகமான பரிந்துரைகள் (14), தொடர்ச்சியான பரிந்துரைகள் (9, 1984-1992 முதல்) மற்றும் வெற்றி (4) ஆகியவற்றிற்காக பதிவுகள் வைத்திருக்கிறார். ]]
**4 வெற்றிகள்** 

* சில்வெஸ்டர் ஸ்டாலோன்

**3 வெற்றிகள்** 

* கெவின் காஸ்ட்னர் 
* ஆடம் சேண்ட்லர்

**2 வெற்றிகள்** 

* பாலி ஷோர்

## அதிக முறை இவ்விருதுக்கு பரிந்துரைக்கப்பட்டவர்கள்

**14 முறை**
*சில்வெஸ்டர் ஸ்டாலோன்

**11 முறை**
*அடம் சான்ட்லர்

**7 முறை**
*கெவின் கோஸ்ட்னர்

**6 முறை**   
*ஜான் ட்ரவொல்டா

**5 முறை**
*நிக்கோலசு கேஜ்
*எடி மர்பி
   
**4 முறை**
*பென் அப்பிலெக் 
*ஜானி டெப் 
*அர்னால்ட் ஸ்க்வார்ஜென்னெக்கர் 
*புருஸ் வில்லிஸ்
   
**3 முறை**
*டாம் க்ரூய்ஸ்
*வில் ஃபெர்ரல்
*அஷ்டன் கட்சர்
*கியேனூ ரிவீசு
*பர்ட் ரெனால்ட்சு
*ஸ்டீவன் சீகல்

**2 முறை**
*கிரிஸ்டோபர் அட்கின்ஸ்
*ஜெரார்ட் பட்லர்
*அன்ட்ரூ டைசு கிளே 
*ஜெமி டொர்னன்
*கியூபா குட்டிங் ஜூனியர்
*மைக் மையர்ஸ்
*ஜட் நெல்சன்
*ரையன் ஓ நீல்
*அல் பாசினோ
*ராபர்ட் பட்டின்சன்
*பிரின்ஸ்
*ராப் சிகிநைடர்
*பாலி சோர்
*பென் ஸ்டீல்லர்
* மார்க் வால்பெர்க்

## அமெரிக்க ஜனாதிபதி - மோசமான நடிகர்
அமெரிக்க ஜனாதிபதியாக உள்ள டொனால்ட் டிரம்ப் 39ஆவது தங்க ராஸ்பெரி விருதுகள் விழாவில் மோசமான நடிகர் விருதைப் பெற்றுள்ளார். இவர் பேரன்ஹீட் 11/9 மற்றும் டெத் ஆப் தி நேஷன் ஆகிய படத்திற்காக இவ்விருதைப் பெற்றார். இவர் 1991ல் மோசமான துணை நடிகருக்கான தங்க ராஸ்பெரி விருது பெற்றுள்ளார் என்பது குறிப்பிடத்தக்கது.

## மேற்கோள்கள்

பகுப்பு:தங்க ராஸ்பெரி விருது
இரண்டாம் சிவாஜி

**இரண்டாம் சிவாஜி** (**Shivaji II** or **Shiva Rajaram**) (9 சூன் 1696 – 14 மார்ச் 1726), மராட்டியப் பேரரசர் சத்திரபதி இராஜாராம் - தாராபாய் இணையருக்குப் பிறந்தவர்.  

## வரலாறு
இரண்டாம் சிவாஜி கைக்குழந்தையாக இருக்கையில், 1700-இல் மன்னர் சத்திரபதி இராஜாராம் இறந்து விடவே, இராணி தாராபாய் அரசப் பிரதிநிதியாக, மாரத்தியப் பேரரசை நிர்வகித்து வந்தார். இந்நிலையில் சத்திரபதி சிவாஜியின் பேரனும், சம்பாஜியின் மகனுமான சாகுஜி 1707ல் முகலாயர்களின் சிறைக்கூடத்திலிருந்து  சாத்தாராவிற்கு தப்பி வந்தார். அங்கு தனக்கு பதிலாக மராட்டிய அரசராக வீற்றிருந்த இரண்டாம் சிவாஜியையும், அவரது அன்னை இராணி தாரபாயையும் அரியணையிலிருந்து அகற்றி, தான் மராத்தியப் பேரரசின் சத்திரபதியாக முடிசூட்டிக் கொண்டார்.  

இந்நிலையில் இராணி தாராபாய், கோலாப்பூரை தலைமையிடமாகக் கொண்டு கோல்ஹாப்பூர் இராச்சியத்தை நிறுவி இரண்டாம் சிவாஜியை  மன்னராக்கினார். இரண்டாம் சிவாஜி கோல்ஹாப்பூர் இராச்சியத்தை 1710 முதல் 1714 முடிய ஆண்டார். இரண்டாம் சிவாஜியின் சிற்றன்னையும், தாராபாயின் சக்களத்தியுமான இராஜேஸ்பாய், இரண்டாம் சிவாஜியை அரியணையிலிருந்து அகற்றி,  தமது மகன் இரண்டாம் சம்பாஜியை கோல்ஹாப்பூர் இராச்சியத்தின் மன்னராக்கினார். பின்னர் இரண்டாம் சிவாஜி 14 மார்ச் 1726-இல் அம்மை நோய் தாக்கி இறந்தார். 

இரண்டாம் சம்பாஜியின் இறப்பிற்குப் பின் இருமாதங்கள் கழித்து, அவரது மனைவிக்கு இரண்டாம் இராஜாராம் எனும் குழந்தை பிறந்தது.  சத்தாராவின் சத்திரபதி சாகுஜிக்கு ஆண் குழந்தை இல்லாததால், 1740-இல், இராணி தாராபாயின் பேரனும், இரண்டாம் சிவாஜியின் மகனுமான இரண்டாம் இராஜாராமை தத்து எடுத்து வளர்த்தார். சாகுஜியின் இறப்பிற்குப்பின் இரண்டாம் இராஜாராம் சதாரா அரசின் மன்னரானார்.

## மேற்கோள்கள்

 

 
பகுப்பு:1726 இறப்புகள்
 பகுப்பு:மராட்டியப் பேரரசு
பகுப்பு:மராத்தியர்கள்
பகுப்பு:மகாராட்டிர வரலாறு
பகுப்பு:மராத்தியப் பேரரரசர்கள்
பிரகலாத் சிங் படேல்

**பிரகலாத் சிங் படேல்** (*Prahlad Singh Patel*, பிறப்பு: 28 சூன் 1960) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். அவர் வாஜ்பாயின் மூன்றாவது அமைச்சரவையில் நிலக்கரி அமைச்சராக இருந்தார். இவர் பாரதிய ஜனதா கட்சியைச் சேர்ந்தவர்.

## பிறப்பு
இவர் சூன் 28, 1960 ஆம் ஆண்டு இந்தியாவின், மத்தியப் பிரதேசம் மாநிலத்தில் உள்ள நர்சிங்பூரில் பிறந்தார். இவர் ஒரு வழக்கறிஞர் ஆவார். இவருக்கு புஷ்ப லதா சிங் படேல் என்னும் மனைவி உள்ளார்.

## அரசியல் வாழ்க்கை
இவர் 1989, 1996, 1999, 2014 மற்றும் 2019 ஆகிய ஆண்டுகளில் நடந்த மக்களவைத் தேர்தலில், போட்டியிட்டு வெற்றிபெற்றார்.

இவர் தற்போது பண்பாடு மற்றும் சுற்றுலாத் துறை இணை அமைச்சராகப் (தனி பொறுப்பு) பொறுப்பு வகிக்கின்றார்.

## மேற்கோள்கள்

## வெளி இணைப்புகள்
* Ministry of Culture biography
* Ministry of Tourism
* Parliament of India page
* Cabinet list

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:மத்தியப் பிரதேச நபர்கள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பெனடிக்ட் ஜான் பிரான்சிஸ்

**பெனடிக்ட் ஜான் பிரான்சிஸ்** (பிறப்பு 3 மே 1972) விருதுகளை பெற்ற மேடை நடிகர் மற்றும் இயக்குநர் ஆவார். இவர் ஐக்கிய இராச்சியத்தில் உள்ள வின்செஸ்டர் நகரைச் சேர்ந்தவர்.

## ஆரம்ப வாழ்க்கை
பெனடிக்ட் ஜான் பிரான்சிஸ் 1972 ஆம் ஆண்டு மே மாதம் மூன்றாம் நாள் இலண்டனில் உள்ள இஸ்ல்வொர்த் என்ற நகரத்தில் பிறந்தார். இவரின் பெற்றோர்கள் சேலி மற்றும் ஜெமி பிரான்சிஸ் ஆவர். ஜானின் எட்டாவது வயதில் இவரின் பெற்றோர்கள் விவாகரத்து பெற்று பிரிந்தனர். ஜானின் தாய் ஆலன் பால் லீவி என்பவரை திருமணம் செய்து கொண்டு பிரான்ஸ் நாட்டில் உள்ள பாரிஸ் நகருக்கு குடியேறினார். ஜானின் தந்தை நியூசிலாந்து நாட்டிற்கு சென்று அங்கு ஒரு வானூர்தி நிறுவனத்தில் 1994 ஆம் ஆண்டு அவர் இறக்கும் வரை பணியாற்றி வந்தார். ஜான் பிரான்ஸ் பல பள்ளிகளில் படித்தார். இதில் பாரிஸ் ஆங்கில பள்ளியும் அடங்கும்.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
மோசமான துணை நடிகருக்கான தங்க ராஸ்பெரி விருது

**மோசமான துணை நடிகருக்கான தங்க ராஸ்பெரி விருது** என்பது ஆண்டுதோறும் வழங்கப்படும் தங்க ராஸ்பெரி விருதுகளில் ஒன்றாகும். முந்தைய ஆண்டின் மிக *மோசமான துணை நடிகருக்கு* இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.  

## அதிக முறை இவ்விருதை பெற்றவர்கள்
**2 வெற்றிகள்**  

* டான் ஐகிராய்ட் 
* ஹேடன் கிறிஸ்டென்சன் 

## அதிக முறை இவ்விருதுக்கு பரிந்துரைக்கப்பட்டவர்கள்

**4 முறை**
* பர்ட் ரெனால்ட்சு
* அர்னால்ட் ஸ்க்வார்ஜென்னெக்கர்

**3 முறை**
* டான் ஐக்யார்ட்
* பில்லி பார்ட்டி
* மார்லன் பிரான்டோ
* டான்னி டி விட்டோ
* ராப் சிகிநைடர்
* சில்வெஸ்டர் ஸ்டாலோன்
* நிக் சுவார்ட்சன்
* ஜான் வொயிட்  

**2 முறை**
* ஹைடன் சிரிஸ்டென்சன்
* பில்லி ரே சைரஸ்
* ராபர்ட் டுவால்
* பென் கசாரா
* மெல் கிப்சன்
* கெவின் ஜேம்ஸ்
* வால் கில்மர்
* பென் கிங்சுலீ
* டெய்லர் லாட்னர்
* கிரிஸ் ஓ டொன்னெல்
* அல் பாசினோ
* கியேனூ ரீவீஸ்
* கிரிஸ்டோபர் வாக்கென்
* பர்ட் யங்கு

## குறிப்புகள்

பகுப்பு:தங்க ராஸ்பெரி விருது
சுமான்சி

***சுமான்சி*** (*Jumanji)* 1995ல் வெளிவந்த அமெரிக்க சாகச புனைவுத்  திரைப்படம். இப்படத்தை ஜோ ஜான்ஸ்டன் இயக்கினார் .

இது கிறிஸ் வான் ஆல்ஸ்பர்க் அவர்களால் 1981ல் எழுதப்பட்ட சுமான்சி எனும் கதை புத்தகத்தின் தழுவலாகும். இந்தப் படத்தை வான் ஆல்ஸ்பர்க், கிரெக் டெய்லர், ஜொனாதன் ஹென்ஸ்லே மற்றும் ஜிம் ஸ்ட்ரெய்ன் ஆகியோர் எழுதினர். ராபின் வில்லியம்ஸ், போனி ஹன்ட், கிர்ஸ்டென் டன்ஸ்ட், பிராட்லி பியர்ஸ், ஜொனாதன் ஹைட், பெபே நியூவிர்த் மற்றும் டேவிட் ஆலன் க்ரீர் ஆகியோர் இப்படத்தில் நடித்துள்ளனர்.

டிசம்பர் 15, 1995 இல் இந்த படம் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்றிருந்தாலும், இது வசூல் ரீதியாக மிகப்பெரிய வெற்றியைப் பெற்றது. இது உலகளவில் $ 263 மில்லியனை ஈட்டி, 1995 ஆம் ஆண்டின் பத்தாவது  மிக அதிக வசூலைப் பெற்ற படமாக ஆனது. 
## தயாரிப்பு
சுமான்சி திரைப்படம் 65 மில்லியன் அமெரிக்க டாலர்களை பட்ஜெட்டாக கொண்டு உருவாக்கப்பட்டது.
## வரவேற்பு
சுமான்சி திரைப்படம் அமெரிக்கா மற்றும் கனடாவில் 100.5 மில்லியன் டாலர்கள், பிற நாடுகளில் 162.3 மில்லியன் டாலர்கள் என மொத்தமாக 262.8 மில்லியன் அமெரிக்க டாலர்களை வசூலித்து சாதனை செய்தது. 1995 ஆம் ஆண்டின் பத்தாவது  மிக அதிக வசூலைப் பெற்ற படமாக இது ஆனது.

## இப்படத்தின் தொடர்ச்சி திரைப்படங்கள்
* *சத்துரா: ஒரு விண்வெளி சாகசம்*
* *சுமான்சி: வெல்கம் டூ தி ஜங்கிள்*
* *சுமான்சி 3*

## குறிப்புகள்

## வெளி இணைப்புகள்

*  
*      
* 

பகுப்பு:விலங்குகளைப் பற்றிய திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1995 திரைப்படங்கள்
வீரேந்திர குமார் காதிக்

**வீரேந்திர குமார் காதிக்** (**Dr. Virendra Kumar Khatik**)  (பிறப்பு:27 பிப்ரவரி 1954)  பாரதிய ஜனதா கட்சியின்  தலித் அரசியல்வாதியான இவர் இந்தியாவின் 12, 13, 14, 15, 16 மற்றும் 17வது நாடாளுமன்ற மக்களவை உறுப்பினராக, 1996 முதல் 2019 முடிய, மத்தியப் பிரதேச மாநிலத்தின் சாகர் மக்களவைத் தொகுதி மற்றும் திக்கம்கர் மக்களவைத் தொகுதியிலிருந்து தொடர்ந்து தேர்ந்தேடுக்கப்பட்டவர்.
இவர் தற்போது 2019 முதல் சமூக நீதி மற்றும் அதிகாரமளித்தல் அமைச்சராக உள்ளார்.

## மத்திய இணை அமைச்சராக
நரேந்திர மோதியின் முதலாம் அமைச்சரவையில் இவர் 3 செப்டம்பர் 2017 – 29 மே 2019 வரை மகளிர் & குழந்தைகள் நலம் மற்றும் சிறுபான்மையோர் நல அமைச்சகத்தின் இணை அமைச்சராக பணியாற்றியவர்.

## மக்களவையின் இடைக்காலத் தலைவராக
16 சூன் 2019 அன்று இந்தியக் குடியரசுத் தலைவர் வீரேந்திர குமாரை மக்களவையின் இடைக்கால சபாநாயகராக பதவிப் பிரமாணம் செய்து வைத்தார்.  
 
புதிததாகத் தேர்ந்தேடுக்கப்பட்ட 17வது மக்களவை உறுப்பினர்களுக்கு,  17 & 18  சூன் 2019  அன்று, இடைக்கால மக்களவை சபாநாயகர் வீரேந்திரகுமார் பதவிப் பிரமாணமும், இரகசியக் காப்புப் பிரமாணமும்  செய்து வைக்கிறார்.

19 சூன் 2019 அன்று கூடும் பதினேழாவது மக்களவையின் முதல் கூட்டத்தின் போது இடைக்கால சபாநாயகர் வீரேந்திரகுமார் தலைமையில் பதினேழாவது மக்களவைக்கு சபாநாயகர் தேர்தல் நடைபெறும். அதுவரை வீரேந்திரகுமார் இடைக்கால சபாநாயகராகத் தொடர்வார்

## மேற்கோள்கள்

பகுப்பு:1954 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
பகுப்பு:இந்திய அமைச்சரவை உறுப்பினர்கள்
பகுப்பு:18ஆவது மக்களவை உறுப்பினர்கள்